《次韵介甫怀舒州山水见示之什》
宋代·王令

皖上相逢昔少留，登楼隐几听鸣鸠。
山峰行处今何在，溪水流乘此有不。
就食四方甘不系，为生一世信长浮。
共知局促京沙里，回首当时始觉羞。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。